**Un codru cântă**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un codru cântă.

El cântă-n nopți duios

Un cântec de iubire ce astăzi e frumos.

Și păsari râd,

Și oameni tac,

Și orice ai spune,

Întreaga lume

Vrăjită e de rugăciune:

Adâncul lac

Străpunge viu

Tenebrosul cenușiu-

Furtuni plecate

În veci lăsate,

Azi e totul auriu.

Și-un suflet simte.

Un suflet simte

Cele mai candide si dulci cuvinte.

O speranță de-un viitor

De nemărginit amor,

O briză oglindită-n lac,

Un parfum de liliac.

Cine știe ce splendoare

Le-a fost dat în acea floare?

Surâzând liniștitor

Pare-un înger de amor,

Un Cupid ce scânteie

Peste veacuri ,

O magie ce veșnic va să steie

Peste lacuri.

Din val în val o să răsune

Acest cântec, rugăciune.

Și în vecii vecilor va lumina

Codrul sufletelor ce-l vor vizita.